Malcolm Langford

Malcolm Langford (født 1972 i Australia) er en australsk professor i rettsvitenskap ved Universitetet i Oslo. Langford er professor i offentlig og internasjonal rett. Han er utdannet jurist og samfunnsviter, med doktorgrad i internasjonal rett, og har vært professor ved universitetet siden 2015.

Langford har særlig gjort seg bemerket for sitt arbeid med undervisningen ved juridisk fakultet. Han har innført nye lærings- og studieformer som innebærer mer praktisk og digital retting av det tradisjonelt teoritunge jusstudiet. Arbeidet har blitt formalisert gjennom Center for Experiential Legal Learning (CELL), der Langford er direktør sammen med student og vitenskapelig assistent Johanne Maria Rohde Larsen. Senteret har status som Senter for fremragende utdanning (SFU) gjennom NOKUT.

For sitt arbeid har Langford mottatt både UiOs undervisningspris og Studentparlamentets undervisningspris.

Langford er gift med historieprofessor Eirinn Larsen. Han snakker og underviser på både engelsk og norsk.

Referanser

Kilder
 https://khrono.no/malcolm-langford-far-undervisningspris/495382
 https://universitas.no/sak/66048/jusprofessor-ble-sjokkert-over-undervisningen-pa-f/

Vitenskapelig ansatte ved Universitetet i Oslo
Australske jurister
Jusprofessorer
Australiere
Professorer ved Universitetet i Oslo